AIŠKINAMASIS RAŠTAS

Dėl garantijos UAB „Molėtų autobusų parkas“ suteikimo

**1. Parengto tarybos sprendimo projekto tikslai ir uždaviniai:**

UAB „Molėtų autobusų parkas“ 2023 m. birželio 26 d. raštu Nr. IS-09 „Dėl garantijos suteikimo“ kreipėsi į Molėtų rajono savivaldybę dėl garantijos suteikimo UAB „Molėtų autobusų parkas“, imti 850 000 eurų paskolą projekto „Molėtų rajono priemiestinio viešojo transporto priemonių parko atnaujinimas, skatinant naudoti visai netaršias transporto priemones“ finansavimui gauti pagal pagal 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonę Nr. 10-001-06-01-01 „Skatinti alternatyviųjų degalų naudojimą transporto sektoriuje“.

Projekto metu planuojama įsigyti ne mažiau kaip 5 elektrinius autobusus. Bendra projekto vertė iki 1 mln. Eur. Kitos sąlygos ir kriterijai bus vertinami ir analizuojami pateikus paraišką.

Lietuvos Respublikos vietos savivaldos įstatyme numatyta, kad savivaldybės taryba, turėdama savivaldybės kontrolės ir audito tarnybos išvadą, gali primti sprendimus dėl garantijų suteikimo ir laidavimo kreditoriams už savivaldybės kontroliuojamų įmonių imamas paskolas.

Pagal 2023 m. valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punktą ir Lietuvos Respublikos fiskalinės sutarties įgyvendinimo konstitucinio įstatymo 4 straipsnio 7 punktą, savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis ar kitus įsipareigojamuosius skolos dokumentus negali viršyti 10 procentų valstybės biudžeto ir savivaldybių biudžetų finansinių rodiklių patvirtinimo įstatyme nurodytų tiems metams prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas ir valstybės biudžeto dotacijas, sumos.

Lentelėje pateikiamas prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas ir valstybės biudžeto dotacijas, sumų bei suteiktų garantijų skaičiavimas ir suteiktų garantijų procentas:

|  |  |  |  |
| --- | --- | --- | --- |
| Eil. Nr. | Rodikliai | 2023 m. | |
| 1. | 2023 m. savivaldybės biudžeto prognozuojamos pajamų iš gyventojų pajamų mokesčio ir 2022 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, suma (toliau- prognozuojamų ir gautų pajamų suma): | 17521,4 | |
| 1.1. | 2023 m. savivaldybės biudžeto prognozuojamos pajamos iš gyventojų pajamų mokesčio | 15826 | |
| 1.2. | 2022 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, suma | 1695,4 | |
| 1.2.1 | pajamos iš mokesčių, gaunamos į savivaldybių biudžetus pagal  įstatymus ir kitus teisės aktus; | 609,6 | |
| 1.2.2. | pajamos iš savivaldybių turto; | 130,7 | |
| 1.2.3. | savivaldybių biudžetinių įstaigų pajamos; | 634,1 | |
| 1.2.4. | pajamos, gautos už išnuomotą arba suteiktą naudotis valstybinę žemę,  valstybinio vidaus vandenų fondo vandens telkinius ir įstatymų nustatyta tvarka paskirsčius lėšas už parduotus valstybinės žemės sklypus; | 130,4 | |
| 1.2.5. | įmokos už ilgalaikio materialiojo ir nematerialiojo turto realizavimą. | 190,6 | |
| 2. | 2023 metų finansinių rodiklių patvirtinimo įstatymo 13 straipsnyje nustatyti limitai savivaldybei : | Limitas  2023 m. | Savivaldybės įsipareigojimai |
| 2023-03-31 |
| 2.1. | savivaldybės prisiimti įsipareigojimai pagal garantijas dėl savivaldybės valdomų įmonių negali viršyti 10 proc. prognozuojamų ir gautų pajamų sumos | 1752,14 | 902 |
| 2.2. | Skirtumas tarp limito ir suteiktų įsipareigijimų pagal garantijas: |  | 850,14 |
| 2.3. | Savivaldybės įsipareigojimai pagal garantijas procentais 2023-06-27: |  | 5,15 |

2023 m. liepos 17 d. Molėtų rajono savivaldybės kontrolės ir audito tarnyba pateikė išvadą Nr. KA-3 „Dėl Molėtų rajono savivaldybės galimybės suteikti garantiją UAB „Molėtų autobusų parkas““ (išvada pridedama). Kontrolierė atlikusi paskolos ėmimo galimybių vertinimą, nustatė, kad suteikus UAB „Molėtų autobusų parkas“ garantiją 850 000 eurų paskolai, Molėtų rajono savivaldybės 2023 metais suteiktų įsipareigojimų pagal garantijas suma būtų 1752,14 tūkst. eurų arba 10 procento nuo 2023 m. prognozuojamų pajamų iš gyventojų pajamų mokesčio ir 2022 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, sumos (toliau- prognozuojamų ir gautų pajamų suma). 10 procentų limitas, nustatytas 2023 m. valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punkte, nebūtų viršytas.

Pagal 2023 m. valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punktą, savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali viršyti 10 procentų šiame įstatyme nurodytų prognozuojamų ir gautų pajamų sumos.

Šiuo metu Molėtų rajono savivaldybė yra suteikusi garantijas šioms įmonėms:

|  |  |  |  |  |  |
| --- | --- | --- | --- | --- | --- |
| Eil.  Nr. | Įmonės pavadinimas | Suteiktų įsipareigojimų pagal garantijas suma pagal tarybos sprendimus | Įsipareigojimų pagal garantijas likutis  2022 m. gruodžio 31 d. | Paskolos  likutis 2023-03-31 po paskolos ėmimo ir gražinimo | Nepaimta  paskolos dalis metų pabaigai |
| 1. | UAB "Utenos regiono  atliekų tvarkymo centras" | 183039,85 | 109489,26 | 109489,26 |  |
| 2. | UAB "Molėtų švara" | 709217 | 557486,58 | 536044,8 | 35675,15 |
| 3. | UAB Molėtų vanduo | 164224 | 137806,92 | 136101,48 | 21674 |
| 4. | UAB Molėtų vanduo | 63000 | 35594,31 | 35594,31 | 27405,69 |
| Iš viso: | | **1119480,85** | **840377,07** | **817229,85** | **84754,84** |
| Savivaldybės įsipareigojimai  2023-03-31 | |  |  | **901984,69** | |

**2. Siūlomos teisinio reguliavimo nuostatos:**

Teisinio reguliavimo nuostatos sprendimu nenustatomos.

**3. Laukiami rezultatai:**

Molėtų rajono tarybos pritarimas UAB „Molėtų autobusų parkas“ garantijos suteikimui.

**4. Lėšų poreikis ir jų šaltiniai:**

**5. Kiti sprendimui priimti reikalingi pagrindimai, skaičiavimai ar paaiškinimai:**